མི་སོ་སོའི་ཧམ་སེམས་ཀྱི་ཚད་མི་འདྲ་བས་དགོས་མཁོ་ཡང་མི་འདྲ་བ་ཡོད་པ་རེད།ཚོགས་པ་དང་གཞུང་སྒེར་གང་རུང་གིས་ཁེ་ཕན་ཅི་རིགས་དང་དམིགས་ཡུལ་ངེས་ཅན་གྱི་དོན་དུ་གཞན་པ་གྲོགས་སུ་བཀུག་ནས་ཉེ་བར་བཏུད་ཐབས་བྱ་ངེས་ཏེ།རང་གི་དགོས་མཁོ་དང་འབྲེལ་བ་ཡོད་པའི་མི་ཚོརང་ཚོཞེས་བརྗོད་ཅིང་།རང་གི་སྐྱིད་སྡུག་དང་བྱ་བར་འབྲེལ་བ་མེད་པའི་མི་ལ་ཁོ་ཚོའམ་ཁྱོད་ཚོ་ཞེས་མིང་གང་རུང་གིས་འབོད་སྲོལ་ཡོད་པ་རེད།དཔེར་ན།སྲིད་གཞུང་གིས་ཁོ་རང་ཚོའི་ཕུགས་ཀྱི་དོན་བྱ་གང་དེ་འགྲུབ་སླད།བོད་ཕྲུག་སློབ་མ་ང་ཅག་ལང་ཚོཚང་མ་ཁྱིམ་ཚང་གཅིག་གི་མི་ཡིན།ང་ཚོཚང་མ་ཀྲུང་ཧྭ་མི་རིགས་ཀྱི་བུ་དང་བུ་མོ་ཡིན།ང་ཚོསཧུར་ཐག་གིས་ཀྲུང་ཧྭ་མི་རིགས་ཀྱི་ཆེད་དུ་སྟོབས་ཤུགས་ཕུལ་ནས་བྱས་རྗེས་འཇོག་དགོསཞེས་བརྗོད་ཀྱིན་ཡོད་མོད།ཁོ་ཚོའི་སྐད་ཆ་འདི་བདེན་ནམ།སྐབས་འདིར་ང་ཚོ་ཞེས་བརྗོད་ན་འགལ་ཆ་འདུག་པ་མིན་ནམ།བོད་ཕྲུག་སློབ་མ་དང་བོད་ཀྱི་མི་དག་ཀྲུང་ཧྭ་མི་རིགས་ཀྱི་བུ་དང་བུ་མོ་ཡིན་ནམ།འོ་ན།བོད་མི་རིགས་ཀྱི་བུ་དང་བུ་མོ་སུ་ཞིག་ཡིན་ནམ།བོད་ཕྲུག་སློབ་མ་ང་ཚོ་བོད་མི་རིགས་ཀྱི་བུ་དང་བུ་མོ་ཡིན་པ་མ་ཡིན་ནམ།ཇི་ལྟར་བྱས་ཏེ་ཀྲུང་ཧྭ་མི་རིགས་ཀྱི་བུ་དང་བུ་མོར་གྱུར་བ་རེད།ཀྲུང་ཧྭ་མི་རིགས་ལ་ཁོང་ཚོའི་བུ་དང་བུ་མོ་ཡོད་པ་མིན་ནམ།ཅིའི་ཕྱིར་བོད་མི་རིགས་དང་གྲངས་ཉུང་མི་རིགས་གཞན་པའི་བུ་བུ་མོ་ཚོར་ཀྲུང་ཧྭའི་བུ་བུ་མོ་ཞེས་བརྗོད་དགོས་སོང་བ་རེད།ང་ཚོས་འདི་ལ་ཅི་བྱ།འདི་ནི་མི་དམངས་ཀྱི་ཆེད་དུ་ཞབས་འདེགས་ཞུ་སྟངས་ཡིན་ནམ།འདི་དག་བསྒྲུབས་པ་ཐམས་ཅད་སློབ་མའི་ཆེད་དུ་ཡིན་ནམ།ཡང་ན།འདི་དག་ཡོད་ཚད་ནི་མི་ཚང་མ་མི་རིགས་ཆེན་པོའམ་ཀྲུང་ཧྭ་མི་རིགས་སུ་བསྒྱུར་བར་བྱ་ཆེད་ཡིན་ནམ།